open-index/open-wikipedia-markdown huggingface dataset:
วัดท่าบันเทิงธรรม

**วัดท่าบันเทิงธรรม** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองบางใหญ่ ในหมู่ที่ 1 บ้านบางโสน ตำบลบางใหญ่ อำเภอบางใหญ่ จังหวัดนนทบุรี

วัดท่าบันเทิงธรรมเป็นวัดโบราณ ได้รับการบูรณะเมื่อ พ.ศ. 2386 ในรัชสมัยพระบาทสมเด็จพระนั่งเกล้าเจ้าอยู่หัว ผู้บูรณะคือ หม่อมเจ้าหญิงคอยท่า ปราโมช ชาวบ้านเรียกว่า **วัดท่า** ตามชื่อผู้บูรณะ จากแหล่งข้อมูลอีกแหล่ง ชาวบ้านเล่ากันว่า เดิมมีชื่อว่า **วัดหน้า** คู่กับวัดหลัง (ปัจจุบันคือวัดหลังบาง) และได้รับการทำนุบำรุงให้เจริญขึ้นตามลำดับ จนเมื่อ พ.ศ. 2491 ได้เพิ่มเติมนามวัดเป็น "วัดท่าบันเทิงธรรม"

ในวัดท่าบันเทิงธรรมแห่งนี้มีพระพุทธรูปคู่วัดที่มีอายุยาวนานโดยประมาณ 100-200 ปี คือ หลวงพ่อขาว หลวงพ่อหมอ เป็นที่กราบสักการะบูชาอย่างยิ่ง มีเจดีย์ใหญ่อยู่บริเวณริมคลอง ที่ทางกรมศิลปากรวิเคราะห์สันนิษฐานว่า เป็นเหมือนสถูปของผู้สร้างวัด มีอายุกว่า 150 ปีมาแล้ว

อุโบสถเก่ามีฐานตัวอาคารหลักเป็นฐานสิงห์ ส่วนฐานเฉลียงเป็นฐานปัทม์ ประตูหน้าต่างไม่มีประดับลวดลาย หลังคาเป็นทรงจั่วแบบมีไขรา ซ้อน 2 ชั้นและมุขลดด้านหน้า หลังคาอาคารหลักและมุขลดซ้อน 3 ตับ ตับสุดท้ายมีทวยรับ หน้าบันรูปพระอินทร์ทรงช้างเอราวัณ ล้อมกรอบด้วยลายกระหนก ภายในประดิษฐานพระพุทธรูปปางมารวิชัย ชาวบ้านเรียกว่า *องค์หลวงพ่อหมอ*เป็นพระพุทธรูปปูนปั้น ปิดทองคำเหลวแท้ทั้งองค์ และวัดมีรอยพระพุทธบาทจำลอง สร้างในปลายสมัยพระบาทสมเด็จพระนั่งเกล้าเจ้าอยู่หัว มีงานสมโภชและปิดทองพระเป็นประจำทุกปี 

เมื่อปี พ.ศ. 2538 สมเด็จพระสังฆราชองค์ที่ 19 ได้เสด็จมาวางศิลาฤกษ์อุโบสถ ณ วัดท่าบันเทิงธรรม และได้อัญเชิญพระพุทธรูปหลวงพ่อใหญ่มาเป็นที่สักการบูชา เป็นอุโบสถใหญ่และใช้ทำกิจสงฆ์และกิจอื่นๆในปัจจุบัน

ปัจจุบัน (2564) ได้มีเจ้าอาวาส คือ พระครูประโพธธรรมนาท (ประสิทธิ์) เป็นพระผู้พัฒนา เป็นผู้มีเมตตา ชอบช่วยเหลือพระ เณร ที่ต้องการบวชเรียน มีทุนการศึกษาให้ รวมไปถึงโยมท่านใดที่มีความประสงค์จะบวชแต่ขาดทุนทรัพย์จริงๆ จะให้บวชฟรี ได้ทำการสนับสนุนมอบทุนการศึกษา ร่วมกิจกรรม กับทางโรงเรียนสังกัดวัดท่าบันเทิงธรรมมาโดยตลอดนอก ซึ่งเปิดสอนระดับอนุบาลไปจนถึงมัธยมศึกษาปีที่ 3

ทางวัดมีสถาบันพลังจิตตานุภาพเมื่อปี พ.ศ. 2557 สาขา 172 โดยมีรุ่น 39 เป็นรุ่นแรก เป็นสถาบันเกี่ยวกับการฝึกเรียนรู้ปฏิบัติทำสมาธิ เจริญจิตภาวนา

ได้ทำการพัฒนาปรับปรุงต่อเติมอาคารกุฏิพระสงฆ์ ศาลา ห้องน้ำ สิ่งอำนวยความสะดวกต่างๆ ปรับภูมิทัศน์ให้ดูร่มรื่น สงบ สวยงาม มีธรรมชาติและศิลปะ มีสถานที่ให้นั่งพักผ่อน สงบจิตสงบใจ มีร้านกาแฟของทางวัดเองและผลักดันคนในชุมชนวัดท่าจนได้เป็นชุมชนคุณธรรมของ จังหวัดนนทบุรี

ในอนาคตอันใกล้นี้ ทางวัดท่าบันเทิงธรรม จะทำการสร้างอาคารเพื่อการเรียนรู้และกิจกรรมอื่นๆ 6 ชั้น ชื่อว่าอาคารหลวงพ่อหมอ 200 ปีและโครงการตลาดน้ำลานธรรม 3 ตำบลขึ้น

## รายนามเจ้าอาวาส
* (ปัจจุบัน) พระครูประโพธธรรมนาท (ประสิทธิ์ ติกฺขปญฺโญ)
* พระวิจิตรธรรมภาณี (สิงห์ สุขปุญฺโญ) 
* พระครูมงคลธรรมมานุวัตร (จำนงค์) 
* พระครูประสานวัตรคุณ (ประสาน) 
* พระครูวุฒิการโกศล (วุฒิ) 

## อ้างอิง

ท่าบันเทิงธรรม
ไอรอน ฟิสต์ (ละครชุดทางโทรทัศน์)

**ไอรอน ฟิสต์** () หรือเรียกง่ายๆว่า **Iron Fist** เป็นละครชุดทางโทรทัศน์สัญชาติอเมริกันที่สร้างโดย สกอต บัค สำหรับบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ที่มีชื่อเดียวกัน เป็นส่วนหนึ่งในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์อื่นของแฟรนไชส์และเป็นซีรีส์ลำดับที่สี่ที่นำไปสู่มินิซีรีส์ครอสโอเวอร์เรื่อง The Defenders ซีรีส์นี้ผลิตโดยมาร์เวลเทเลวิชันร่วมกับ ABC Studios ร่วมกับ Devilina Productions และผู้ควบคุมการแสดง บัค สำหรับซีซั่นแรก ราเวน เมทซ์เนอร์ เข้ามาเป็นผู้ควบคุมในฤดูกาลที่สอง

## อ้างอิง

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์อเมริกันรายฤดูกาลในปี พ.ศ. 2560
หมวดหมู่:รายการโทรทัศน์อเมริกันรายฤดูกาลในปี พ.ศ. 2561
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2561
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ที่ถ่ายทำในนิวยอร์ก
หมวดหมู่:รายการโทรทัศน์ในจักรวาลภาพยนตร์มาร์เวล
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ผลงานต้นฉบับของเน็ตฟลิกซ์
เดอะ ดีเฟนเดอร์ส

**เดอะ ดีเฟนเดอร์ส** () เป็นละครชุดทางโทรทัศน์สัญชาติอเมริกันที่สร้างโดย ดักลาส เพทรี และ มาร์โค รามิเรซ เพื่อบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ ได้แก่ แดร์เดวิล, เจสซิกา โจนส์, ลู้ก เคจ และ ไอรอน ฟิสต์ ซึ่งก่อตั้งทีมซูเปอร์ฮีโร่ในตำนาน ตั้งอยู่ในจักรวาลภาพยนตร์มาร์เวล (MCU) และเนื้อเรื่องมีความต่อเนื่องกับภาพยนตร์เรื่องอื่น ๆ ในแฟรนไชส์ มินิซีรีส์นี้เป็นงานครอสโอเวอร์สำหรับซีรีส์ที่เนื้อเรื่องเชื่อมต่อกันหลายเรื่องจากมาร์เวลและเน็ตฟลิกซ์ ผลิตโดยมาร์เวลเทเลวิชันร่วมกับ ABC Studios, บริษัท Nine and a Half Fingers และ Goddard Textiles โดยมีรามิเรซรับหน้าที่เป็นผู้ควบคุมการแสดง

## บทนำ
เหตุการณ์สองสามเดือนหลังจากซีซันที่สองของเรื่อง *[[Daredevil (TV series)|แดร์เดวิล]]*, และอีกหนึ่งเดือนหลังจากซีซั่นแรกของเรื่อง *[[Iron Fist (TV series)|ไอรอนฟิสต์]]*, เหล่าศาลเตี้ย แดร์เดวิล, เจสสิกา โจนส์, ลู้ก เคจ และ ไอรอนฟิสต์ ได้ร่วมมือกันในนิวยอร์กซิตี้เพื่อต่อสู้กับศัตรูประจำคือ เดอะแฮนด์

## นักแสดงและตัวละคร

### หลัก
* ชาร์ลี ค็อกซ์ รับบท แมตต์ เมอร์ด็อก / แดร์เดวิล
* คริสเตน ริตเตอร์ รับบท เจสสิกา โจนส์
* ไมค์ โคลเตอร์ รับบท ลู้ก เคจ
* ฟินน์ โจนส์ รับบท แดนนี แรนด์ / ไอรอนฟิสต์
* อีกา ดาร์วิล รับบท มัลคอล์ม ดูเคส
* เอลเดน เฮนสัน รับบท แฟรงกลิน "ฟ็อกกี" เนลสัน
* เจสสิกา เฮนวิก รับบท คอลลีน วิง
* ซิโมน มิสซิก รับบท มิสตี้ ไนท์
* รามอน โรดริเกซ รับบท บากูโต
* ราเชล เทย์เลอร์ รับบท ทริช วอล์คเกอร์
* เด็บโบราห์ แอนน์ โวลล์ รับบท คาเรน เพจ
* เอลอดี ยูง รับบท อีเล็กตรา นาชิออส
* โรซาริโอ ดอว์สัน รับบท แคลร์ เทมเพิล
* สก็อตต์ เกล็นน์ รับบท สติ้ก
* ซิกัวร์นีย์ วีเวอร์ รับบท อเล็กซานดรา

## เปิดตัว
*เดอะดีเฟนเดอร์ส*เปิดตัวเมื่อวันที่ 18 สิงหาคม พ.ศ. 2560 บนบริการสตรีมมิ่งเน็ตฟลิกซ์ทั่วโลก ในรูปแบบ อัลตราเอชดี 4K และ ช่วงไดนามิกสูงช่วงไดนามิกสูง เปิดตัวแปดตอนพร้อมกันซึ่งมีความยาวชั่วโมง ตรงข้ามกับรูปแบบต่อเนื่อง เพื่อสนับสนุนการรับชมอย่างยาวนาน ซึ่งเป็นรูปแบบที่ประสบความสำเร็จสำหรับซีรีส์เน็ตฟลิกซ์อื่นๆ

## อ้างอิง

## แหล่งข้อมูลอื่น
* 
* เดอะ ดีเฟนเดอร์ส บนเน็ตฟลิกซ์

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์อเมริกันรายฤดูกาลในปี พ.ศ. 2560
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2560
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ที่ถ่ายทำในนิวยอร์ก
หมวดหมู่:รายการโทรทัศน์ในจักรวาลภาพยนตร์มาร์เวล
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ผลงานต้นฉบับของเน็ตฟลิกซ์
รายชื่อสายการบินในฮ่องกง

นี่คือรายชื่อสายการบินที่มีบรับรองผู้ดำเนินการเดินอากาศซึ่งออกโดยอธิบดีการบินพลเรือนของฮ่องกง () และการกำกับดูแลที่ ICAO ยอมรับนั้นอยู่กับกรมการบินพลเรือน

## สายการบินตามกำหนดการ

## สายการบินเช่าเหมาลำ

## สายการบินขนส่งสินค้า
หางนกยูงไทย

**หางนกยูงไทย** () เป็นพืชในสกุลฝาง (*Caesalpinia*) วงศ์ย่อยราชพฤกษ์ (Caesalpinioideae) วงศ์ถั่ว (Fabaceae) มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้พุ่มไม่ผลัดใบสูง 3–5 เมตร ทรงพุ่มกลม ลำต้นเกลี้ยงหรือมีหนาม ใบเป็นใบประกอบแบบขนนกสองชั้น ออกสลับ ใบย่อยรูปขอบขนานหรือรูปไข่กลับ 7–11 คู่ ปลายใบมนหรือเว้า โคนใบมนหรือเบี้ยว ดอกออกเป็นช่อกระจะบริเวณซอกใบ ปลายกิ่ง หรือส่วนยอด ยาว 20 เซนติเมตร เมื่อบานมีเส้นผ่านศูนย์กลาง 4 เซนติเมตร กลีบดอกมี 5 กลีบ มีหลายสีตามพันธุ์ เช่น เหลือง แดง ส้ม หรือชมพู เกสรตัวผู้มี 10 อัน เกสรเพศเมียมี 1 อัน รังไข่อยู่เหนือฐานรองดอก ผลเป็นฝักแบน ขนาด 1.5–2 × 10–12 เซนติเมตร เมื่อแก่แตกได้ ภายในมีเมล็ดรูปแบนกลมหรือรี 8–10 เมล็ด

หางนกยูงไทยเป็นต้นไม้ประจำชาติบาร์เบโดส ปรากฏอยู่มุมบนซ้าย–ขวาของธงสมเด็จพระราชินีนาถเอลิซาเบธที่ 2 แห่งสหราชอาณาจักร ที่ดำรงพระอิสริยยศพระราชินีนาถแห่งบาร์เบโดส นิยมปลูกเป็นไม้ประดับ รากใช้ปรุงเป็นยาขับประจำเดือน

## อนุกรมวิธาน
*Poinciana pulcherrima* เป็นชื่อพ้องของหางนกยูงไทย

## ภาพ

File:Peacock flower overview 01.jpg|ดอกพันธุ์สีส้มและแดง
File:Peacock flower blooming.jpg|ดอกไม้ตูมกำลังผลิบาน
File:Caesalpinia pulcherrima yellow variety in Mihintale, Sri Lanka.jpg|ดอกสีเหลือง
File:Caesalpinia pulcherrima - Peacock Flower.jpg|ดอก "นกยูง"
File:Caesalpinia pulcherrima - Color of the petal.jpg|สีกลีบดอก
File:Caesalpinia pulcherrima 5.jpg|ดอกไม้ที่รัฐฌาร์ขันท์ ประเทศอินเดีย
File:Caesalpinia pulcherrima ,.jpg|


## ดูเพิ่ม
* หางนกยูงฝรั่ง

## อ้างอิง

## แหล่งข้อมูลอื่น
 

หมวดหมู่:วงศ์ย่อยราชพฤกษ์
หมวดหมู่:ไม้ดอกไม้ประดับ
หมวดหมู่:สัญลักษณ์ของประเทศบาร์เบโดส
อี โด-ฮย็อน

**อี โด-ฮย็อน**  ( ; เกิด 11 เมษายน ค.ศ. 1995) มีชื่อจริงว่า **อิม ดง-ฮย็อน** () เป็นนักแสดงชาวเกาหลีใต้ มีชื่อเสียงจากการรับบทโก ชอง-มย็อง ในละครเรื่อง *[[รอรักโรงแรมพันปี]]* (2019) บทโก อู-ย็อง ใน *[[ย้อนรัก ย้อนวัยฝัน]]* (2020) ''สวีทโฮม'' (2020) และ *ในความทรงจำที่ควังจู* (2021)

## ชีวิตในวัยเด็กและการศึกษา
อี โด-ฮย็อนเกิดที่กรุงโซล ประเทศเกาหลีใต้ เมื่อวันที่ 11 เมษายน ค.ศ. 1995 เป็นลูกชายคนโตและมีน้องชายชื่ออิม ดง-ฮย็อก ซึ่งมีความบกพร่องทางสติปัญญา เขาสำเร็จการศึกษาจากหลักสูตรวิชาภาพยนตร์และการละครที่มหาวิทยาลัยจุงอัน

## อาชีพ
อี โด-ฮย็อน เริ่มเข้าสู่วงการแสดงเมื่อปี ค.ศ. 2017 ในละครเรื่อง *ฟ้าพลิก ชีวิตยังต้องสู้* ในบทบาท อี จุน-โฮ ตอนเด็ก

ในปี ค.ศ. 2018 อี โด-ฮย็อน ได้รับบทในละครแนวโรแมนติกเรื่อง *รักครั้งนี้ หัวใจ 17* ในฐานะสมาชิกของชมรมพายเรือของโรงเรียนมัธยมปลายและเป็นเพื่อนสนิทของยู ชัน นักแสดงนำชาย เขาได้รับการเสนอชื่อเข้าชิงในสาขา "ตัวละครแห่งปี" ของเอสบีเอสดรามาอะวอดส์ 2018 ควบคู่ไปกับอัน ฮโย-ซ็อบ และโช ฮย็อน-ซิก ในปีเดียวกันเขายังปรากฏในละครเรื่อง *[[สะอาดนักต้องรักให้เข็ด]]* โดยรับบทเป็นน้องชายของนักแสดงนำหญิง

ในปี ค.ศ. 2019 อี โด-ฮย็อน ร่วมการแสดงในละครแฟนตาซีเรื่อง *[[รอรักโรงแรมพันปี]]* ซึ่งเป็นหนึ่งในละครเกาหลีที่มีอันดับสูงสุดในเคเบิลทีวี เขายังปรากฏในละคร *ชีวิตพลิกล็อกของ ส.ส.ตกอับ* และละครพิเศษเรื่อง *สเคาติงรีพอร์ต* อีกด้วย ซึ่งเขาได้ชนะรางวัลในสาขา "นักแสดงนำชายยอดเยี่ยมในรางวัลละครสั้นเรื่องเดียว/พิเศษ/เรื่องสั้น" ในงานเอสบีเอสดรามาอะวอดส์ 2019

ในปี ค.ศ. 2020 อี โด-ฮย็อนได้แสดงละครแนวโรแมนติกตลกเรื่อง *[[ย้อนรัก ย้อนวัยฝัน]]* ซึ่งสร้างดัดแปลงจากภาพยนตร์อเมริกันเรื่อง *17 ขวบอีกครั้ง กลับมาแก้ฝันให้เป็นจริง* นอกจากนี้ยังได้รับการแสดงในเน็ตฟลิกซ์ เรื่อง *[[สวีทโฮม (ละครโทรทัศน์)|สวีทโฮม]]* ที่ดัดแปลงมาจากเว็บตูน

ในปี ค.ศ. 2021 อี โด-ฮย็อนปรากฏตัวในละคร*ปมปีศาจ* ซึ่งเขารับบทเป็นตัวละครของชิน ฮา-คยุน เขายังแสดงในละครเรื่อง *ในความทรงจำที่ควังจู* ทางช่องเคบีเอส2 ซึ่งเป็นละครที่เกิดขึ้นในปี ค.ศ. 1980 ระหว่างการก่อการกำเริบควังจูทำให้เขาได้รับตำแหน่ง "เมโล-คิงรุ่นต่อไป" จากการแสดงที่น่าทึ่งในประเภทประโลมโลก ต่อมาในเดือนกรกฎาคม ค.ศ. 2021 เขาได้รับการยืนยันในการร่วมละครช่องทีวีเอ็นเรื่อง *เมลันโคเลีย* ร่วมกับอิม ซู-จ็อง ออกอากาศในช่วงครึ่งหลังของปี ค.ศ. 2021 ถึงสิ้นปี ค.ศ. 2021 เขายังได้เป็นพิธีกรของงานเคบีเอสดรามาอะวอดส์ปี ค.ศ. 2021 ร่วมกับซ็อง ซี-คย็อง และคิม โซ-ฮย็อน

ในปี ค.ศ. 2022 อี โด-ฮย็อนได้แสดงในเว็บซีรีส์เรื่อง *เรนคาร์เนชันเลิฟ* ซึ่งเป็นเว็บซีรีส์ขนาดสั้นของการโฆษณายาแก้เมารถ นี่เป็นการกลับมาพบกันครั้งที่สามกับโก มิน-ซี ในเดือนธันวาคม เขาได้รับบทนำในละครเน็ตฟลิกซ์ที่เขียนโดยนักเขียนคิม อึน-ซุก เรื่อง*[[เดอะกลอรี]]* รวมกับซง ฮเย-คโย

## ผลงาน
### ภาพยนตร์

### ละครโทรทัศน์

### ละครเว็บ

### พิธีกร

## รางวัลและการเสนอชื่อเข้าชิง

### รายการ

## อ้างอิง

## แหล่งข้อมูลอื่น
* Lee Do-hyun at Yuehua Entertainment 
* 
* 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ศิษย์เก่าจากมหาวิทยาลัยจุงอัง
หมวดหมู่:บุคคลจากโคยัง
หมวดหมู่:นักแสดงที่ใช้นามแฝง
ธอร์: ด้วยรักและอัสนี

***ธอร์: ด้วยรักและอัสนี*** () เป็นภาพยนตร์อเมริกันแนวซูเปอร์ฮีโรฉายใน ค.ศ. 2022 สร้างจากตัวละคร ธอร์ ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ *ธอร์: ด้วยรักและอัสนี* ตั้งใจให้เป็นภาพยนตร์ภาคต่อโดยตรงของ *[[ธอร์: ศึกอวสานเทพเจ้า]]* (2017) และเป็นภาพยนตร์เรื่องที่ 29 ในจักรวาลภาพยนตร์มาร์เวล (MCU) ภาพยนตร์กำกับโดย ไทกา ไวทีที โดยเขาเขียนบทร่วมกันกับ เจนนิเฟอร์ เคย์ติน โรบินสัน และแสดงนำโดย คริส เฮมส์เวิร์ท เป็น ธอร์ ร่วมกับ เทสซา ธอมป์สัน, นาตาลี พอร์ตแมน, คริสเตียน เบล, คริส แพร็ตต์, เจมี อเล็กซานเดอร์, ปอม เกลม็องตีแย็ฟ, เดฟ บอทิสตา, คาเรน กิลแลน, ฌอน กันน์, เจฟฟ์ โกลด์บลุม, แบรดลีย์ คูเปอร์และ​วิน ดีเซล​

เมื่อเดือนมกราคม ค.ศ. 2018 เฮมส์เวิร์ทและไวทีที ได้พูดคุยถึงแผนสำหรับภาพยนตร์ภาคต่อของ *ศึกอวสานเทพเจ้า* โดย *ด้วยรักและอัสนี* ประกาศอย่างเป็นทางการเมื่อเดือนกรกฎาคม ค.ศ. 2019 โดยมี เฮมส์เวิร์ท, ไวทีที, ธอมป์สันและพอร์ตแมน (ทั้งสองคนไม่ได้ปรากฏตัวใน *ศึกอวสานเทพเจ้า*) จะกลับมารับบทเดิม ไวทีทีกล่าวว่าภาพยนตร์จะดัดแปลงองค์ประกอบจากหนังสือการ์ตูน *ไมตีธอร์* ของ เจสัน อารอน ซึ่งเห็น เจน ฟอสเตอร์ ตัวละครของพอร์ตแมนใช้พลังของธอร์ ในขณะที่เธอป่วยด้วยโรคมะเร็ง โรบินสันเข้ามามีส่วนร่วมกับภาพยนตร์ในเดือนกุมภาพันธ์ ค.ศ. 2020 ต่อมาไวทีทีอธิบายว่าภาพยนตร์จะเป็นแนวโรแมนติก การถ่ายทำเริ่มต้นในเดือนมกราคมปี ค.ศ. 2021 ในซิดนีย์, ออสเตรเลีย และสิ้นสุดช่วงต้นเดือนมิถุนายน

*ธอร์: ด้วยรักและอัสนี* ออกฉายในไทยวันที่ 6 กรกฎาคม ค.ศ. 2022 และในสหรัฐวันที่ 8 กรกฎาคม ค.ศ. 2022 และเป็นส่วนหนึ่งของระยะสี่ของจักรวาลภาพยนตร์มาร์เวล ภาพยนตร์ทำเงิน 760 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่หกในปี ค.ศ. 2022

## เรื่องย่อ
หลังเหตุการณ์ใน *[[อเวนเจอร์ส: เผด็จศึก]]* (2019) ธอร์ พยายามค้นหาความสงบสุขภายในจิตใจ แต่ก็จบลงด้วยที่เขาต้องร่วมมือกับ วาลคิรี, คอร์กและเจน ฟอสเตอร์—ที่ได้กลายเป็นไมตีธอร์—เพื่อช่วยหยุด กอร์ผู้สังหารเทพเจ้า จากการกวาดล้างเทพเจ้าทั้งหมด

## หมายเหตุ

## อ้างอิง

หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ที่ถ่ายทำในออสเตรเลีย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ที่มีฉากอยู่บนดาวเคราะห์สมมุติ
หมวดหมู่:ภาพยนตร์ผจญภัยโลดโผนอเมริกัน
วัดสามัคคีสุทธาวาส

**วัดสามัคคีสุทธาวาส** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงบางอ้อ เขตบางพลัด กรุงเทพมหานคร ที่ดินตั้งวัดมีเนื้อที่ 12 ไร่ 2 งาน ส่วนที่ธรณีสงฆ์มีจำนวน 3 แปลง เนื้อที่ 12 ไร่ 8 ตารางวา

วัดสามัคคีสุทธาวาสสร้างขึ้นเมื่อ พ.ศ. 2440 ไม่ทราบนามและประวัติผู้สร้าง เดิมมีชื่อว่า **วัดบางพระครู** ต่อมาเปลี่ยนชื่อมาเป็น "วัดสามัคคีสุทธาวาส" เมื่อ พ.ศ. 2505 วัดได้รับพระราชทานวิสุงคามสีมาเมื่อวันที่ 8 ธันวาคม พ.ศ. 2445 เขตวิสุงคามสีมากว้าง 16 เมตร ยาว 20.20 เมตร ด้านการศึกษา วัดได้จัดให้มาการสอนพระปริยัติธรรมตั้งแต่ พ.ศ. 2504 นอกจากนี้ยังได้ให้ทางราชการสร้างโรงเรียนประถมศึกษาขึ้นในวัด ปัจจุบัน พระเทพปัญญามุนี (ทองดี ฐิตายุโก) เป็นผู้รักษาการแทนเจ้าอาวาส

พื้นที่ตั้งวัดเป็นที่ราบลุ่ม อาคารเสนาสนะมีอุโบสถกว้าง 16 เมตร ยาว 20.20 เมตร ภายในประดิษฐานพระประธาน เป็นพระพุทธรูปปางมารวิชัยหน้าตัก 6 ศอก พร้อมด้วยพระอัครสาวก กุฏิสงฆ์จำนวน 14 หลัง เป็นอาคารไม้ หอสวดมนต์กว้าง 12.30 เมตร ยาว 16 เมตร สร้างเมื่อ พ.ศ. 2517 และศาลาการเปรียญกว้าง 19.80 เมตร ยาว 14.77 เมตร สร้างเมื่อ พ.ศ. 2484

## อ้างอิง

สามัคคีสุทธาวาส
วัดแจ่มราษฎร์ศรัทธาธรรม

**วัดแจ่มราษฎร์ศรัทธาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 12 บ้านสีล้ง ตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 14 ไร่ 3 งาน 73 ตารางวา

วัดแจ่มราษฎร์ศรัทธาธรรมหรือที่ประชาชนนิยมเรียกว่า **วัดสีล้ง** สร้างขึ้นเมื่อวันที่ 18 เมษายน พ.ศ. 2482 ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2498 ผู้นำในการสร้างวัดคือพระแจ่ม ได้ชักชวนราษฎรบ้านสีล้งร่วมกันบริจาคทรัพย์เพื่อซื้อที่ดินของนายทองอยู่ บุญชู เป็นเงิน 80 บาท แต่นายทองอยู่คิดเงินเพียง 40 บาท นอกนั้นถวายเป็นทุนในการสร้างวัด สร้างเสนาสนะ ปลูกเรือนปั้นหยาชั้นเดียว ใช้ชื่อว่า **สำนักสงฆ์บ้านสีล้ง** พระแจ่มช่วยดูแลได้ประมาณ 6 เดือน ก็กลับไปยังวัดหนามแดง จังหวัดฉะเชิงเทรา จากนั้นพระพุกและพระเที่ยงได้มาช่วยดูแลวัดเป็นการชั่วคราว ต่อมาราษฎรบ้านสีล้งไดันิมนต์พระสงฆ์จากวัดโสธรวรารามวรวิหารมาเป็นเจ้าอาวาส พระสะอาดเข้ามารักษาการเจ้าอาวาสเมื่อ พ.ศ. 2490 และได้รับแต่งตั้งให้ดำรงตำแหน่งเจ้าอาวาสเมื่อ พ.ศ. 2492 วัดได้เปลี่ยนชื่อเป็น **วัดแจ่มฟ้า** และเมื่อวันที่ 24 กุมภาพันธ์ พ.ศ. 2498 เปลี่ยนชื่ออีกครั้งเป็น "วัดแจ่มฟ้าราษฎร์ศรัทธาธรรม" ทางด้านการศึกษา วัดมีโรงเรียนสอนพระปริยัติธรรมแผนกธรรมซึ่งเปิดสอนเมื่อ พ.ศ. 2500

อาคารเสนาสนะในวัดได้แก่ อุโบสถ กว้าง 6 เมตร ยาว 23 เมตร สร้างด้วยคอนกรีต ศาลาการเปรียญ กว้าง 22 เมตร ยาว 28 เมตร เป็นอาคารไม้ กุฏิ จำนวน 15 หลัง เป็นอาคารไม้ นอกจากนั้นยังมีหอระฆัง ฌาปนสถาน และสุสาน ปูชนียวัตถุที่สำคัญคือรูปหล่อหลวงพ่อปาน ซึ่งจำลองมา

## อ้างอิง

แจ่มราษฎร์ศรัทธาธรรม
วัดดอนใหญ่ (จังหวัดปทุมธานี)

**วัดดอนใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านคลองซอยที่ 8 ตำบลลำลูกกา อำเภอลำลูกกา จังหวัดปทุมธานี มีเนื้อที่วัด 20 ไร่ 28 ตารางวา พื้นที่วัดเป็นที่ราบลุ่มแวดล้อมด้วยที่นา

วัดดอนใหญ่เริ่มสร้างเมื่อ พ.ศ. 2453 โดยหลวงโยธานฤบาลและนางสะอาดผู้เป็นภรรยา ถวายที่นาประมาณ 13 ไร่ ต่อมานางเพิ่มได้ถวายที่นาอีก 12 ไร่ ชาวบ้านนิยมเรียกกันว่า **วัดกลางคลองแปด** ตามชื่อภูมิประเทศที่ตั้งวัด วัดได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2465

สิ่งโดดเด่นในวัด คือ อุโบสถเงิน เป็นแบบจัตุรมุข ชาวบ้านขนานนามว่า *อุโบสถเงินในปทุมทอง* ภายในอุโบสถเป็นที่ประดิษฐานพระประธานองค์ใหญ่สีขาว นามว่า *สมเด็จพระสุวรรณปทุมพุทธพจนวราภรณ์* หรือ *หลวงพ่อใจดีมั่งมีศรีสุข* วิหารประดิษฐานพระพุทธรูปต่าง ๆ เช่น พระพิฆเณศ พระพรหม องค์ท้าวจตุคามรามเทพ เทพทันใจ พระแม่ธรณี พระสีวลี พระอุปคุต พระพุทธชินราช และไอ้ไข่ ภายในวัดยังมีการสร้างอนุสรณ์ของพระมหากษัตริย์ที่สำคัญอย่างสมเด็จพระนเรศวรมหาราช พระเจ้าตากสินมหาราช และพระปิยมหาราชเป็นต้น ภายนอกบริเวณวัดยังมีบ่อเลี้ยงปลาสำหรับให้อาหารปลาได้

## อ้างอิง

ดอนใหญ่
วัดดอนใหญ่

**วัดดอนใหญ่** อาจหมายถึง
* **[[วัดดอนใหญ่ (จังหวัดอุบลราชธานี)|วัดดอนใหญ่]]** จังหวัดอุบลราชธานี 
* **[[วัดดอนใหญ่ (จังหวัดชัยนาท)|วัดดอนใหญ่]]** จังหวัดชัยนาท 
* **[[วัดดอนใหญ่ (จังหวัดปทุมธานี)|วัดดอนใหญ่]]** จังหวัดปทุมธานี 
* **[[วัดดอนใหญ่ (จังหวัดปราจีนบุรี)|วัดดอนใหญ่]]** จังหวัดปราจีนบุรี 
* **[[วัดดอนใหญ่ (จังหวัดราชบุรี)|วัดดอนใหญ่]]** จังหวัดราชบุรี

ดอนใหญ่
เดอะ พันนิชเชอร์ (ละครชุดทางโทรทัศน์)

**เดอะ พันนิชเชอร์** () หรือ ***The Punisher*** เป็นละครชุดทางโทรทัศน์สัญชาติอเมริกันที่สร้างโดย สตีฟ ไลท์ฟุต สำหรับบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยเรื่องราวต่อเนื่องกับภาพยนตร์และซีรีส์ทางโทรทัศน์อื่น ๆ ของแฟรนไชส์และเป็นการแยกออกจากเรื่องแดร์เดวิล ซีรีส์นี้ผลิตโดยมาร์เวลเทเลวิชันร่วมกับ ABC Studios และ Bohemian Risk Productions โดยมีไลท์ฟุตรับหน้าที่เป็นผู้ควบคุมการแสดง

ทุกตอนของซีซั่นแรกเปิดตัวในวันที่ 17 พฤศจิกายน 2560 หนึ่งเดือนต่อมาซีรีส์นี้ได้รับการถ่ายทำต่อสำหรับซีซันที่สองซึ่งเปิดตัวในวันที่ 18 มกราคม 2562 ในวันที่ 18 กุมภาพันธ์ 2562 เน็ตฟลิกซ์ได้ยกเลิกซีรีส์นี้หลังจากสองซีซั่น

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์อเมริกันรายฤดูกาลในปี พ.ศ. 2560
หมวดหมู่:รายการโทรทัศน์อเมริกันรายฤดูกาลในปี พ.ศ. 2562
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2562
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ที่ถ่ายทำในนิวยอร์ก
หมวดหมู่:รายการโทรทัศน์ในจักรวาลภาพยนตร์มาร์เวล
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ผลงานต้นฉบับของเน็ตฟลิกซ์
รายชื่อสายการบินในมาเก๊า

นี่คือ **รายชื่อ[[สายการบิน]]** ซึ่งมีใบรับรองผู้ดำเนินการเดินอากาศปัจจุบันที่ออกโดย **สำนักงานการบินพลเรือนของมาเก๊า** (, )

## สายการบินตามกำหนดเวลา

## สายการบินเช่าเหมาลำ

## อ้างอิง

หมวดหมู่:สายการบินสัญชาติมาเก๊า
หมวดหมู่:สายการบินสัญชาติจีน
วัดไทยเจริญ (จังหวัดนนทบุรี)

**วัดไทยเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดไทยเจริญ ตำบลบางขุนกอง อำเภอบางกรวย จังหวัดนนทบุรี

วัดไทยเจริญเดิมชื่อ **วัดบ้านจีน** สร้างขึ้นเมื่อประมาณ พ.ศ. 2224 ในสมัยกรุงศรีอยุธยา โดยชาวจีนที่มาตั้งบ้านเรือนอยู่บริเวณนี้ได้สร้างวัดขึ้น ต่อมาประมาณ  พ.ศ. 2482 รัฐบาลสมัยจอมพล ป. พิบูลสงคราม ได้ประกาศรัฐนิยม เปลี่ยนชื่อประเทศจากสยามมาเป็นประเทศไทย วัดวาอารามที่มีคำเรียกชนชาติอื่นอยู่ในชื่อก็ให้เปลี่ยนเป็นคำว่า "ไทย" หรือเป็นคำอื่นที่ไม่เกี่ยวข้องกับชนชาติ ดังนั้น "วัดบ้านจีน" จึงเปลี่ยนชื่อมาเป็น "วัดไทยเจริญ"

อาคารเสนาสนะประกอบด้วยอุโบสถ สร้างเมื่อ พ.ศ. 2527 ภายในประดิษฐานพระประธาน เป็นพระพุทธรูปปางสมาธิ สร้างเมื่อ พ.ศ. 2543 หอสวดมนต์ เป็นอาคารคอนกรีตเสริมเหล็ก กุฏิสงฆ์ เป็นอาคารไม้และครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2529 ศาลาบำเพ็ญกุศล สร้างด้วยคอนกรีตเสริมเหล็ก ศาลาการเปรียญ ประดิษฐานพระประธาน เป็นพระพุทธรูปปางมารวิชัยและหลวงพ่อพุทธอาคม

วัดมีประเพณีที่สำคัญ คือ ประเพณีการทำบุญตักบาตรพระร้อยแปด เป็นประเพณีที่จัดขึ้นหลายวัดด้วยกัน ได้แก่ วัดไทยเจริญ วัดบางไกรนอก วัดอุทยาน และวัดบางไกรใน เริ่มในวันแรม 8 ค่ำ เดือน 12 ซึ่งถือว่าเป็นวันทำบุญที่แท้จริง แต่ประเพณีจะเริ่มขึ้นตั้งแต่ 7 ค่ำ เดือน 12 โดยเริ่มพิธีตั้งแต่ตอนบ่าย มีการแห่พระพุทธรูปที่มีชื่อเสียงของแต่ละวัด เช่น หลวงพ่ออาคม จากวัดไทยเจริญ แห่ไปตามลำน้ำ มีการรำประกอบ ประชาชนส่วนใหญ่ที่มาทำบุญจะมาทางเรือ ระหว่างการทำบุญนี้ ชาวบ้านจะแต่งตัวเป็นฤๅษีหรือนำผ้าเหลืองมาห่มให้ใช้ขันครอบศีรษะ สมมุติเป็นพระมาร่วมบิณฑบาตด้วย
## อ้างอิง

ไทยเจริญ
วัดอุทยาน

**วัดอุทยาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านวัดอุทยาน ตำบลบางขุนกอง อำเภอบางกรวย จังหวัดนนทบุรี

วัดอุทยานสร้างขึ้นเมื่อประมาณ พ.ศ. 2200 ในสมัยอยุธยา เข้าใจกันว่าเดิมบริเวณนี้เป็นอุทยานหรือที่สวนของกษัตริย์สมัยพระเจ้าอู่ทองที่เสด็จหนีโรคร้ายมา [ในย่านนี้ยังมีวัดที่มีตำนานเกี่ยวข้องกับพระองค์อีกหลายวัด เช่น วัดปราสาท วัดปรางค์หลวง และวัดบ้านค่าย (แคใน) เป็นต้น] เมื่อโรคร้ายที่ระบาดได้หมดไปและพระองค์เสด็จกลับแล้ว จึงได้มีการจัดสร้างวัดและใช้ชื่อตามลักษณะที่ตั้งวัดคือ "วัดอุทยาน"

การบูรณปฏิสังขรณ์ได้เริ่มอย่างจริงจังหลังจาก พ.ศ. 2500 เป็นต้นมา เจ้าอาวาสรูปแรก คือ หลวงปู่เพิ่ม เป็นพระเถระผู้ใหญ่ที่ได้รับความเลื่อมใสศรัทธาของประชาชนในพื้นที่มาก ร่ำลือกันว่า หลวงปู่เพิ่มมอบแผ่นทอง 1 แผ่นให้แม่ค้าพ่อค้าที่มาทำบุญตักบาตรไปติดหัวเรือ ปรากฏว่า ทำมาค้าขายดีขึ้นจนร่ำรวยไปตามกัน ทางวัดยังได้มีการจัดสร้างวัตถุมงคล *เรือทองเศรษฐี 1 ในสยาม* พระเครื่อง *เหรียญหลวงปู่เพิ่ม นะสีเล สองแผ่นดิน รุ่น 1* และ เครื่องราง *พายทองเศรษฐีหลวงปู่เพิ่ม 1 เดียวในสยาม*

อุโบสถ หอสวดมนต์ ศาลาการเปรียญ และกุฏิสงฆ์ได้รับการบูรณะหลังจาก พ.ศ. 2500 พระประธานประจำศาลาการเปรียญปางมารวิชัยสร้างเมื่อ พ.ศ. 2505 กุฏิสงฆ์ส่วนมากเป็นอาคารคอนกรีตเสริมเหล็ก 2 ชั้น มุงด้วยกระเบื้อง หอสวดมนต์สร้างเมื่อ พ.ศ. 2499

## อ้างอิง

อุทยาน
รายพระนามจักรพรรดิราชวงศ์จิน

## รายพระนาม

*โบราณราชประเพณีจีน: จะออกพระนาม "จิน" + พระนามเรียกขานและพระนามแต่งตั้ง* ในภาษาจีน

หมวดหมู่:จักรพรรดิราชวงศ์จิน 
จ
วัดปากบึง

**วัดปากบึง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสองต้นนุ่น เขตลาดกระบัง กรุงเทพมหานคร ที่ดินตั้งวัดมีเนื้อที่ 19 ไร่

วัดปากบึงสร้างเมื่อประมาณ พ.ศ. 2390 แต่ไม่ปรากฏหลักฐานว่าใครเป็นผู้สร้าง ชื่อวัดคงเรียกขานกันตามลักษณะภูมิประเทศที่ตั้งวัดมาแต่เดิม กล่าวคือ ตั้งอยู่ที่ปากบึง วัดได้รับพระราชทานวิสุงคามสีมาเมื่อ พ.ศ. 2471 วัดเปิดให้มีการเรียนการสอนนักธรรม (ตรี) ให้แก่พระนวกะและสอนวิปัสสนาให้แก่ญาติโยมทุกวันพระ 

พื้นที่ตั้งวัดเป็นที่ราบลุ่มริมคลอง ภายในวัดมีอาคารเสนาสนะได้แก่ อุโบสถ กว้าง 6 เมตร ยาว 12.35 เมตร ภายในเป็นที่ประดิษฐานพระประธานนามว่า *หลวงพ่อเพชร* ศาลาการเปรียญ กว้าง 15.30 เมตร ยาว 16.35 เมตร กุฏิสงฆ์ 9 หลัง ก่อสร้างด้วยไม้ นอกจากนั้นยังมีหอสวดมนต์ ฌาปนสถาน และสุสาน วัดมีรูปปั้นจำลองหลวงปู่ทองไว้ให้ประชาชนสักการะบูชา โดยจัดงานในวันเพ็ญเดือน 3 เป็นประจำทุกปี

## รายนามเจ้าอาวาส
* พระอธิการลัด
* พระอธิการเปลี่ยน
* พระอธิการจร
* พระอธิการจิตร์
* พระอธิการเชย
* พระอธิการสวาส
* พระอธิการแป้น
* พระครูสมุห์ สุเทพ อธิปญฺโญ

## อ้างอิง

ปากบึง
ใบประดับ

thumb|right|ใบของ ''Rhinanthus minor'' ทั้งหมดที่เห็นในภาพเป็นใบประดับ

**ใบประดับ** () เป็นใบที่เปลี่ยนแปลงไปทำหน้าที่อื่น โดยเฉพาะหน้าที่ที่เกี่ยวข้องกับการสืบพันธุ์ เช่น ดอก แกนช่อดอก หรือโคนสน ใบประดับมักมีขนาด รูปทรง และสีแตกต่างจากใบไม้ทั่วไป ใบประดับของเฟื่องฟ้ามีสีสดเพื่อดึงดูดพาหะถ่ายเรณูแทนกลีบดอกสีขาวขนาดเล็ก ใบประดับของหญ้าเปลี่ยนรูปเป็นกาบบน (palea) และกาบล่าง (lemma) หุ้มดอกและผล ใบประดับของพืชกลุ่มพิโนฟิตาทำหน้าที่รองรับโคน และใบประดับของพืชชนิด *Marcgravia evenia* มีลักษณะคล้ายจานเพื่อสะท้อนคลื่นเสียงจากค้างคาว ทั้งนี้คำว่า bract มาจากภาษาละติน *bractea* แปลว่า แผ่นโลหะบาง ๆ

ริ้วประดับ (epicalyx) เป็นใบประดับประเภทหนึ่งที่ก่อตัวเป็นวงรอบวงกลีบเลี้ยง พบในพืชวงศ์ชบา กาบหุ้มช่อดอก (spathe) เป็นใบประดับขนาดใหญ่ที่หุ้มดอก พบในพืชกลุ่มปาล์ม ไอริส และโครคัส พืชสกุล *Arum* มีกาบหุ้มช่อดอกสีสดเพื่อดึงดูดพาหะถ่ายเรณู ขณะที่ภายในกาบเป็นช่อดอกที่ดอกย่อยเกิดเรียงบนแกนกลาง เรียกว่า ช่อเชิงลดมีกาบ (spadix)

## ระเบียงภาพ

ไฟล์:Bougainvillea glabra.JPG|เฟื่องฟ้า (*Bougainvillea glabra*) มีใบประดับสีสดใสเพื่อดึงดูดพาหะถ่ายเรณู
ไฟล์:En Anatomia.png|กาบบน (palea) และกาบล่าง (lemma) เป็นใบประดับที่ห่อหุ้มดอกย่อยของหญ้า
ไฟล์:Hibiscus rosa-sinensis3 ies.jpg|ริ้วประดับใกล้ก้านดอกชบา (*Hibiscus rosa-sinensis*)
ไฟล์:Arum palaestinum flower.jpg|ช่อเชิงลดมีกาบของ *Arum palaestinum* มีกาบหุ้มช่อดอกที่มีสีสันสะดุดตา


## อ้างอิง

หมวดหมู่:ใบไม้
หมวดหมู่:สัณฐานวิทยาของพืช
กยูมรี

**กยูมรี** (, ) เป็นเทศบาลเมืองและเมืองใหญ่สุดอันดับสองของประเทศอาร์มีเนีย และเป็นศูนย์กลางการบริหารของจังหวัดชีรักทางตะวันตกเฉียงเหนือของประเทศ ในปลายศตวรรษที่สิบเก้า เมืองนี้เคยมีชื่อว่า **อะเลคซันโดรปอล** (; ; Alexandropol) ซึ่งในขณะนั้นเป็นหนึ่งในเมืองที่ใหญ่ที่สุดของอาร์มีเนียตะวันออกภายใต้การปกครองของรัสเซียด้วยประชากรเทียบเท่ากับเยเรวาน ในยุคโซเวียต เมืองนี้ถูกเปลี่ยนชื่อใหม่เป็น **เลนีกานาน** (; ; Leninakan) ประชากรของเมืองสูงขึ้นถึงราว 200,000 คน จนกระทั่งเกิดแผ่นดินไหวใหญ่ใน ค.ศ. 1988 ที่ซึ่งเมืองนี้ได้รับผลกระทบอย่างหนัก จากสำมะโนปี ค.ศ. 2011 มีประชากร 121,976 คน ซึ่งลดลงจาก 150,917 คนในสำมะโนปี ค.ศ. 2001

กยูมรียังเป็นที่ตั้งของสังฆมณฑลชีรักของคริสตจักรอัครสาวกอาร์มีเนีย

## อ้างอิง

## แหล่งข้อมูลอื่น
* 
* 
* เว็บไซต์ทางการของเทศบาล


หมวดหมู่:จังหวัดชีรัก
หมวดหมู่:ก่อตั้งในศตวรรษที่ 8 ก่อนคริสตกาล
หมวดหมู่:เมืองในประเทศอาร์มีเนีย
วิหารการ์นี

**วิหารการ์นี** (; , *Gaṙnii tačar*, ) เป็นอาคารยุคกรีก-โรมันชนิดมีระเบียงเสาแห่งเดียวที่ยังหลงเหลือในประเทศอาร์มีเนีย และในพื้นที่อดีตสาธารณรัฐของสหภาพโซเวียต วิหารมีลักษณะของความเป็นสถาปัตยกรรมกรีกโบราณ-โรมัน และประดับด้วยเสาแบบไอออนิก ตัววิหารตั้งอยู่ในหมู่บ้านการ์นี ประเทศอาร์มีเนีย วิหารนี่เป็นสิ่งก่อสร้างและสัญลักษณ์ชิ้นสำคัญของอาร์มีเนียยุคก่อนศาสนาคริสต์

สันนิษฐานกันว่าวิหารนี้สร้างขึ้นโดยกษัตริย์ทีรีดาเตสที่หนึ่ง ในศตวรรษที่หนึ่งเพื่อบูชาเทพเจ้าแห่งดวงอาทิตย์ของลัทธิเพเกินอาร์มีเนีย เทพเจ้ามีหร์ หลังประเทศอาร์มีเนียรับศาสนาคริสต์เข้ามาในศตวรรษที่สี่ วิหารนี้ได้ถูกแปลงเป็นพระราชวังฤดูร้อนของพระนางโกสโรวิดูกต์ ธิดาของกษัตริย์ทีรีดาเตสที่สาม นักวิชาการบางส่วนเชื่อว่าวิหารนี้เป็นสุสาน ไม่ใช่วิหาร จึงทำให้วิหารนี้รอดพ้นจากการทุบทำลายสิ่งก่อสร้างของลัทธิเพเกิน วิหารนี้พังทลายลงมาในระหว่างแผ่นดินไหวใหญ่ ปี 1679 ภายหลังการขุดค้นและความสนใจในโบราณคดีในศตวรรษที่สิบเก้าและยี่สิบ วิหารนี้ได้สร้างขึ้นใหม่ในปี 1969 ถึง 1975 โดยใช้วิธีอะนาสทีลอซิส ในปัจจุบัน วิหารการ์นีเป็นสถานที่ท่องเที่ยวสำคัญของอาร์มีเนีย และเป็นวิหารหลักของลัทธิเฮทาน (ลัทธิเพเกินแบบอาร์มีเนียยุคใหม่)

## เชิงอรรถ

## อ้างอิง

## บรรณานุกรม

*
*
*
*
*
*
*
*
*
*
*
*

## แหล่งข้อมูลอื่น

* 
* 
* Garni at Armenica.org
* Description at Cilicia.com 

หมวดหมู่:ศาสนสถานในประเทศอาร์มีเนีย
หมวดหมู่:เทวสถานโรมัน
หมวดหมู่:สิ่งก่อสร้างในจังหวัดกอตัยค์
วัดจันทรสโมสร

**วัดจันทรสโมสร** [จัน-สะ-โม-สอน] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต ที่ดินตั้งวัดมีเนื้อที่ 9 ไร่ ปัจจุบันพระมหาสุชาติ ธมฺมรโต ตำแหน่งเจ้าอาวาส ท่านเป็นพระโหราจารย์ชื่อดัง

วัดจันทรสโมสรสร้างขึ้นเมื่อประมาณ พ.ศ. 2386 ได้รับพระราชทานวิสุงคามสีมาครั้งหลังเมื่อวันที่ 16 ตุลาคม พ.ศ. 2528 เขตวิสุงคามสีมากว้าง 16 เมตร ยาว 32 เมตร ในด้านการศึกษา วัดได้ให้ทางราชการสร้างโรงเรียนสอนระดับประถมศึกษาในที่ดินของวัด คือ โรงเรียนวัดจันทรสโมสร

ภายในวัดมีอุโบสถที่หลวงวิศาลศิลปกรรม (เชื้อ ปัทมจินดา) เป็นผู้ออกแบบ หน้าบันประตูหน้าต่างทุกบานแกะสลักด้วยหินอ่อน มีพระราหู ภายในวัดยังประดิษฐานพระพุทธรูปศักดิ์สิทธิ์หลายองค์ มีหลวงพ่อโสธร หลวงพ่อวัดบางพลี หลวงพ่อวัดไร่ขิง และหลวงพ่อวัดบ้านแหลมเป็นอาทิ นอกจากนั้นยังมีพระประจำวันเกิดด้วย เสนาสนะอื่น ๆ ได้แก่ กุฏิสงฆ์ จำนวน 13 หลัง ศาลาการเปรียญ ฌาปนสถาน และสุสาน

## อ้างอิง

หมวดหมู่:โบราณสถานในเขตดุสิต‎
จันทรสโมสร
สปิริตแฟเรอร์

***สปิริตแฟเรอร์*** () เป็นเกมแอ็กชันการจำลองการจัดการและกระบะทรายแนวอินดี ที่พัฒนาและเผยแพร่โดยสตูดิโอธันเดอร์โลตัสเกมส์ของแคนาดา ซึ่งได้รับการเผยแพร่สำหรับไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4, นินเท็นโด สวิตช์, เอกซ์บอกซ์วัน และสตาเดียในวันที่ 18 สิงหาคม ค.ศ. 2020 โดยตัวละครหลักที่ชื่อสเตลลา ได้กลายเป็น "สปิริตแฟเรอร์" ซึ่งมีหน้าที่ในการส่งวิญญาณของผู้ตายไปสู่ชีวิตหลังความตาย เกมนี้ได้รับการวิจารณ์ในเชิงบวกจากนักวิจารณ์โดยทั่วไป โดยยกย่องรูปแบบการเล่นที่ดำเนินไปอย่างช้า ๆ, ภาพเคลื่อนไหวโดยละเอียด, ดนตรีออเคสตรา และธีมที่เป็นเอกลักษณ์

## โครงเรื่อง
ผู้เล่นสวมบทเป็นสเตลลา พร้อมกับสัตว์เลี้ยงของเธอที่เป็นแมวชื่อแดฟโฟดิล ซึ่งเธอได้รับช่วงต่อจากแครอนในตำนานในฐานะสปิริตแฟเรอร์คนใหม่ โดยเป็นคนล่องเรือข้ามฟากในทะเลเพื่อค้นหาวิญญาณ รวมทั้งตอบสนองความปรารถนาสุดท้ายของพวกเขา และสุดท้ายก็พาพวกเขาไปที่เอเวอร์ดอร์ ซึ่งเป็นประตูสู่ชีวิตหลังความตาย

## การตอบรับ

*สปิริตแฟเรอร์*ได้รับ "บทวิจารณ์ที่เป็นที่นิยมโดยทั่วไป" สำหรับเวอร์ชันพีซี ตามตัวรวบรวมบทวิจารณ์ เมทาคริติก

ทอม มากส์ จากเว็บไซต์*[[ไอจีเอ็น]]*' ให้คะแนนเกม 9 เต็ม 10 และให้รางวัลเอดิเตอส์ชอยซ์ โดยเปรียบเทียบเกมดังกล่าวเป็นการผสมผสานระหว่าง*[[แอนิมอลครอสซิง]]*และเกมแพลตฟอร์ม เขาระบุว่าในขณะที่เกม "ต่อสู้กับหัวข้อที่หนักหน่วงเกี่ยวกับความตายและผู้ที่ถูกทิ้งไว้เบื้องหลัง" แต่ก็ยัง "มีสีสัน" และ "รู้สึกดี" เขาเรียกแคมเปญนี้ว่า "เต็มไปด้วยตัวละครที่มีเสน่ห์พร้อมเรื่องราวที่น่าเศร้าและน่าประทับใจ" แม้ว่าจะระบุว่า "ไม่ใช่ทุกตัวละครที่มีผลกระทบเท่าคนอื่น" เขาระบุว่าการย้อนรอยนั้น "น่าเบื่อ" และหลักเกณฑ์ของเกมก็กลายเป็นเรื่องที่คาดเดาได้ โดยงานทางโลกกลายเป็น "รวดเร็วซ้ำซาก" หากผู้เล่นพยายามเพิ่มความชำนิชำนาญ แต่การที่เกมบังคับให้ตัวละครอันเป็นที่รักจากไปนั้นส่งผลต่ออารมณ์

ราเชล วอตส์ จากนิตยสาร*[[พีซี เกมเมอร์]]* ได้ให้คะแนนเกมที่ 85 เต็ม 100 โดยกล่าวว่าเป็น "ซิมชีวิตที่มีประโยชน์" ที่ "เกี่ยวข้องกับหัวข้อแห่งความตาย และความเห็นอกเห็นใจด้วยความสมดุลอย่างเชี่ยวชาญ" อย่างไรก็ตาม เธอได้วิจารณ์ "ความคลุมเครืออย่างมีจุดมุ่งหมาย" เกี่ยวกับธรรมชาติของชีวิตหลังความตายและผู้อยู่อาศัยในฐานะ "ความชัดเจนของเจตนาของตัวละคร[ซึ่งทำให้สับสน]" เอริก แวน อัลเลน จาก*[[ยูเอสเกมเมอร์]]*ได้ให้คะแนนเกมที่ 4 เต็ม 5 โดยกล่าวว่างานเขียนของเกมนี้ "อบอุ่น, ตลก และมีเสน่ห์" และเกมนี้ "สนุกที่สุดในส่วนเล็ก ๆ"

เกมนี้ได้รับการเสนอชื่อเข้าชิงเกมส์ฟอร์อิมแพกต์และเกมอินดียอดเยี่ยมจากเดอะเกมอะวอดส์ 2020

เบน "ยาห์ตซี" ครอชอว์ จากดิเอสเคปิสต์ได้มอบรางวัลให้แก่สปิริตแฟเรอร์สำหรับเกมยอดเยี่ยมแห่งปี ค.ศ. 2020 ของเขา

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมสำหรับแมคโอเอส
หมวดหมู่:วิดีโอเกมการแล่นเรือ
หมวดหมู่:เกมผจญภัย
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับสตาเดีย
หมวดหมู่:วิดีโอเกมเกี่ยวกับแมว
หมวดหมู่:วิดีโอเกมเกี่ยวกับความตาย
วัดศรีมหาโพธิ์ (จังหวัดนครปฐม)

**วัดศรีมหาโพธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านศรีมหาโพธิ์ ตำบลศรีมหาโพธิ์ อำเภอนครชัยศรี จังหวัดนครปฐม มีเนื้อที่ทั้งหมด 56 ไร่ 20 ตารางวา

## ประวัติ
สันนิษฐานกันว่าวัดศรีมหาโพธิ์สร้างขึ้นในสมัยอยุธยา จากคำบอกเล่าของชาวบ้านนั้น ในอดีตบริเวณที่ตั้งวัดมีต้นโพธิ์ลอยทวนกระแสน้ำในคลองบางพระ (แยกจากแม่น้ำท่าจีน) จึงได้นำต้นโพธิ์ขึ้นมาปลูกไว้ในบริเวณนี้ และเนื่องจากใต้ต้นโพธิ์นั้นมีพระพุทธรูปปางไสยาสน์ติดอยู่ด้วย จึงได้อัญเชิญพระพุทธรูปขึ้นประดิษฐานและก่อตั้งเป็นวัดมีนามว่า "วัดศรีมหาโพธิ์" ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516

## เสนาสนะและปูชนียวัตถุ
วิหารมีขนาดค่อนข้างเล็ก ฐานมีลักษณะแอ่นโค้งลงแบบตกท้องช้าง หลังคามุงด้วยกระเบื้องกาบกล้วย ประดับด้วยช่อฟ้า ใบระกา หางหงส์ ไม่มีนาคสะดุ้ง ด้านหน้าประตูทางเข้ามีเพียงบานเดียว ตรงสันอกเสาแกะสลักลายไข่ปลาและลายแข้งสิงห์ ผนังทั้งสองข้างไม่มีหน้าต่าง มีหน้าต่างเพียงด้านหน้า 1 บาน เพดานวางขื่อลอยแบบสมัยอยุธยา เพดานด้านบนตรงพระประธานมีลวดลายเขียนด้วยสีรงค์บนพื้นแดง ตัวลายกระหนกเขียนคล้ายลายอ่อนอย่างจีน ส่วนลวดลายดาวเขียนอย่างไทย ลายเชิงและลายประจำยามก้ามปูเขียนได้สมบูรณ์ วิหารหลังนี้คาดว่าสร้างขึ้นในช่วงปลายสมัยอยุธยาตอนกลางหรือช่วงต้นสมัยอยุธยาตอนปลาย โดยพิจารณาจากเครื่องหลังคาที่ไม่ทำนาคสะดุ้งและทำขื่อลอยไม่มีฝ้าเพดาน ภายในวิหารประดิษฐานพระพุทธรูปเก่าแก่ 9 องค์ คือ พระประธานองค์ใหญ่ 1 องค์ เป็นพระพุทธรูปสลักขึ้นจากเนื้อหินทรายแดง

วัดมีพระพุทธรูปปางไสยาสน์ มีเนื้อเป็นหินทรายแดง จึงได้นามว่า *หลวงพ่อแดง* ต่อมาไม่นานมีผู้พบเห็นแสงเป็นดวงลอยอยู่รอบ ๆ องค์พระ จึงตั้งนามให้ใหม่ว่า *หลวงพ่อแดงแสงกายสิทธิ์*

## รายนามเจ้าอาวาส
* พระอาจารย์เฉ่ง 
*พระอาจารย์ทัด 
*พระอาจารย์ย้อย อินฺทโร ประมาณ พ.ศ. 2486–2489
*หลวงตาปลื้ม นิยะมะ พ.ศ. 2489–2490
*หลวงตาพวง พ.ศ. 2490–2492
*หลวงตาหรั่ง พ.ศ. 2492–2495
*พระอธิการพิง จนฺทสโร พ.ศ. 2495–2507
*พระอธิการศรี ธมฺมวโร พ.ศ. 2507–2517
*พระครูพิทักษ์โพธิวัฒน์ พ.ศ. 2517–

## อ้างอิง

ศรีมหาโพธิ์
หมวดหมู่:โบราณสถานในจังหวัดนครปฐม
วัดศรีเพชรพัฒนา

**วัดศรีเพชรพัฒนา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดอนสะแก ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 10 ไร่ 3 งาน 48 ตารางวา ส่วนที่ธรณีสงฆ์มีจำนวน 1 แปลง เนื้อที่ 10 ไร่ 

## ประวัติ
วัดศรีเพชรพัฒนาตั้งขึ้นเมื่อวันที่ 19 กันยายน พ.ศ. 2505 เดิมชื่อว่า **วัดใหม่** ต่อมาเปลี่ยนชื่อมาเป็น "วัดศรีเพชรพัฒนา" พระแถม เจ้าอาวาสรูปแรก ได้เดินทางไปนมัสการเจ้าอาวาสวัดเขาอีส้าน จังหวัดราชบุรี ซึ่งเป็นอาจารย์ ได้ขอพระพุทธรูปเพื่อจะนำมาประดิษฐานที่วัดสร้างใหม่ ท่านให้พระแถมขึ้นไปดูบนเขาและเลือกเอาเอง ท่านได้เลือก *พระหลวงพ่อศิลาเพชร* ซึ่งเป็นพระพุทธรูปเก่าปางสมาธิและอยู่ในสภาพชำรุด ท่านได้หาชิ้นส่วนที่ชำรุดประกอบจนครบองค์และพาญาติโยมไปอัญเชิญมาไว้ยังวัดใหม่ แล้วนำชื่อพระพุทธรูปมาตั้งเป็นชื่อวัด วัดได้รับพระราชทานวิสุงคามสีมาเมื่อวันที่ 12 มกราคม พ.ศ. 2522 เขตวิสุงคามสีมากว้าง 7 เมตร ยาว 22 เมตร

ผู้สร้างวัดคือ นายเพชรและนางโหรย รางทัน ได้บริจาคที่ดินของตนเป็นที่สร้างวัดด้วยความเลื่อมใสศรัทธา มีผู้นำในการบริจาคและชักชวนพี่น้องหมู่ที่ 3 และหมู่บ้านใกล้เคียงสมทบทุนเพื่อจัดสร้างกุฏิขึ้นมา 2 หลัง เป็นอาคารไม้ไผ่ พื้นไม้จริง หลังคามุงจาก ได้นิมนต์พระสงฆ์จากวัดต่าง ๆ มาจำพรรษาเป็นจำนวน 7 รูป และร่วมกันพัฒนาวัด

## อาคารเสนาสนะ
อุโบสถเป็นอาคารคอนกรีตเสริมเหล็กกว้าง 7 เมตร ยาว 22 เมตร สร้างเมื่อ พ.ศ. 2516 มีพระพุทธรูปนามว่า *หลวงพ่อศิลาเพชร* เป็นพระพุทธรูปปางสมาธิ ขนาดหน้าตักกว้าง 24 นิ้ว สูง 28 นิ้ว นอกจากนี้ยังมีพระสังกัจจายน์และรอยพระพุทธบาทจำลอง

ศาลาการเปรียญเป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2516 หอสวดมนต์เป็นอาคารไม้ กว้าง 2 วา ยาว 22 วา สร้างเมื่อ พ.ศ. 2503 กุฏิสงฆ์มีจำนวน 6 หลัง เป็นอาคารไม้ 5 หลัง และตึก 1 หลัง ศาลาอเนกประสงค์เป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2540 ศาลาบำเพ็ญกุศลมีจำนวน 1 หลัง สร้างด้วยคอนกรีตเสริมเหล็ก 

## รายนามเจ้าอาวาส
* พระแถม พ.ศ. 2499–2501
* พระทิพย์ พ.ศ. 2502–2503
* พระบุญยืน พ.ศ. 2504–2505
* พระเสริม พ.ศ. 2505–2507
* พระเพิ่ม พ.ศ. 2508–2509
* พระสมพงษ์ สิริธโร พ.ศ. 2509–2513
* พระเจ้ย อภินนโท พ.ศ. 2514
* พระครูสาครวชิรคุณ
* พระครูสาครวชิราภรณ์ (พทัย สจฺจวโร)

## อ้างอิง

ศรีเพชรพัฒนา
วัดหลังบาง

**วัดหลังบาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านวัดหลังบาง ตำบลบางแม่นาง อำเภอบางใหญ่ จังหวัดนนทบุรี

วัดหลังบางสร้างขึ้นเมื่อ พ.ศ. 2400 ไม่ทราบนามและประวัติผู้สร้าง ชื่อวัด "หลังบาง" หมายถึงด้านหลังของหมู่บ้าน มีคำบอกเล่าว่าเดิมวัดนี้ใช้ชื่อว่า **วัดหลัง** เป็นวัดคู่กับวัดท่าบันเทิงธรรมซึ่งเดิมใช้ชื่อว่า "วัดหน้า" วัดได้รับพระราชทานวิสุงคามสีมาเมื่อวันที่ 30 มีนาคม พ.ศ. 2558

อาคารเสนาสนะประกอบด้วยอุโบสถ กว้าง 6.68 เมตร ยาว 15.48 เมตร ฐานตัวอาคารหลักเป็นฐานเขียงและมีลักษณะคล้ายชั้นฐานบัวคว่ำ ทำให้มองดูคล้ายฐานบัวคว่ำ ยืดท้องไม้สูง ส่วนฐานเฉลียงเป็นฐานเขียง ประตูหน้าต่างไม่มีลวดลาย หลังคาทรงจั่วแบบมีไขรา มีพาไลด้านหน้า หน้าบันไม่มีประดับลวดลาย กุฏิสงฆ์เป็นอาคารไม้ชั้นเดียวและสองชั้นครึ่งตึกครึ่งไม้ ส่วนปูชนียวัตถุสำคัญได้แก่ รูปปั้นเหมือนหลวงพ่ออ่วมและรอยพระพุทธบาทจำลองซึ่งมีการจัดงานนมัสการกันทุกปี

## อ้างอิง

หลังบาง
กิลเบิร์ต แวน คลีฟ

**กิลเบิร์ต แวน คลีฟ** (; 15 ธันวาคม พ.ศ. 2423-5 พฤษภาคม พ.ศ. 2494) เป็นนักกีฬาชาวอเมริกัน เขาเข้าแข่งขันกระโดดไกลและกระโดดสามครั้งในโอลิมปิกฤดูร้อน 1904 

## อ้างอิง

หมวดหมู่:บุคคลที่เกิดในปี พ.ศ. 2423
หมวดหมู่:บุคคลที่เสียชีวิตในปี พ.ศ. 2494
วัดลาดปลาดุก

**วัดลาดปลาดุก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไผ่และคลองลาดปลาดุก ในหมู่ที่ 7 บ้านลาดปลาดุก ตำบลบางรักพัฒนา อำเภอบางบัวทอง จังหวัดนนทบุรี

## ประวัติ
ราว พ.ศ. 2450 มีราษฎรเข้ามาบุกเบิกจับจองที่ดินบริเวณป่าที่ลุ่มคลองบางไผ่ถึงหนองเพรางายจนเกิดเป็นชุมชนขึ้น มีการขุดทางน้ำเพื่อการเกษตรและการคมนาคมทางเรือ บริเวณที่ลุ่มแห่งนี้อุดมสมบูรณ์ไปด้วยปลานานาพันธุ์โดยเฉพาะปลาดุก แม้ในฤดูแล้งบริเวณนี้ก็ยังมีหนองน้ำและปลาอยู่เป็นจำนวนมาก ชาวบ้านจึงเรียกว่า *ลาดปลาดุก* ต่อมาชาวบ้านร่วมกันสร้างวัด เป็นวัดเล็ก ๆ อยู่กลางทุ่งนา ใช้ชื่อว่า "วัดลาดปลาดุก" เนื่องจากวัดตั้งอยู่ริมคลองลาดปลาดุก ตั้งเป็นวัดเมื่อวันที่ 5 มิถุนายน พ.ศ. 2465 เดิมมีเนื้อที่ 10 ไร่ ได้รับพระราชทานวิสุงคามสีมาเมื่อวันที่ 7 ตุลาคม พ.ศ. 2473 และต่อมาเจ้าอาวาสรูปปัจจุบันได้ซื้อที่ดินด้านทิศตะวันออกเพิ่มอีก 12 ไร่ เพื่อใช้เป็นที่อเนกประสงค์และปลูกป่าไม้สักไม้ตะเคียน

## อาคารเสนาสนะ
อุโบสถหลังเดิมได้รับพระราชทานวิสุงคามสีมาเมื่อ พ.ศ. 2473 วัดได้สร้างอุโบสถหลังใหม่เมื่อ พ.ศ. 2512 มีช่อฟ้า ใบระกา หางหงส์ หน้าบัน ซุ้มประตู บัวปลายเสาประดับด้วยกระจกสี ลงรักปิดทอง ภายในประดิษฐานพระประธาน เป็นพระพุทธชินราชจำลอง มีพระอัครสาวกยืนถวายอภิวาทอยู่ 2 องค์ จิตรกรรมฝาผนังภายในอุโบสถแสดงภาพพระพุทธประวัติและภาพเทพชุมนุม

ศาลาการเปรียญหลังเก่าเป็นศาลาไม้ทรงไทย ปัจจุบันวัดได้สร้างศาลาการเปรียญหลังใหม่เป็นอาคารคอนกรีตเสริมเหล็กชั้นเดียว ขนาด 9 ห้อง เป็นอาคารทรงโรง ไม่มีหลังคาลดชั้น มีรูปแบบคล้ายศาลาการเปรียญหลังเก่าที่ทำด้วยไม้ มีฝาทึบทั้ง 4 ด้าน ทำพาไลคลุมโดยรอบ ช่อฟ้า ใบระกา และหางหงส์เป็นปูนประดับ กระจกสีทอง มุงกระเบื้องเกล็ดเต่าสีส้มออกแดง หอระฆังเป็นอาคารคอนกรีตเสริมเหล็ก 2 ชั้น หลังคาเรือนยอดจัตุรมุข วิหารหลวงพ่อโตตั้งอยู่ด้านหน้าอุโบสถ ประดิษฐานพระพุทธรูปหลวงพ่อโตซึ่งเป็นพระพุทธรูปหล่อปางมารวิชัยลงรักปิดทอง

## รายนามเจ้าอาวาส
* พระอธิการบาง สุทธสีโล
* พระอธิการทวี
* พระพิมลศีลาจาร (แสวง ปภงฺกโร จันทร์อ้น)
* พระปลัดนพรัตน์ กุสลจิตฺโต (นพรัตน์ มีกระจิต)

## อ้างอิง

ลาดปลาดุก
วัดแก้วพิทักษ์เจริญธรรม

**วัดแก้วพิทักษ์เจริญธรรม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร ที่ดินตั้งวัดมีเนื้อที่ 6 ไร่ 91 ตารางวา

เดิมพื้นที่วัดแก้วพิทักษ์เจริญธรรมเป็นที่ดินของบิดามารดาของนายพิน กลิ่นชื่น แต่ได้ขายไปตั้งแต่นายพินยังเป็นเด็ก ภายหลังเมื่อนายพินได้ประกอบอาชีพเป็นหลักเป็นฐานมั่นคงแล้วได้ซื้อกลับคืนและถวายเพื่อดำเนินการสร้างวัด โดยได้รับอนุญาตให้สร้างวัดเมื่อวันที่ 12 พฤษภาคม พ.ศ. 2518 กระทรวงศึกษาธิการได้ประกาศตั้งเป็นวัดเมื่อวันที่ 3 กันยายน พ.ศ. 2519 และได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523 เขตวิสุงคามสีมากว้าง 16 เมตร ยาว 33 เมตร ชื่อของวัดตั้งเพื่อเป็นเกียรติอนุสรณ์แก่ตระกูลผู้สร้างวัด กล่าวคือ มีมารดาชื่อว่า "แก้ว" บิดาชื่อว่า "พิทักษ์" ภรรยาชื่อว่า "เจริญ" และเติมคำว่า "ธรรม" ให้สละสลวย รวมกันเป็น "วัดแก้วพิทักษ์เจริญธรรม" ชาวบ้านนิยมเรียกวัดนี้สั้น ๆ ว่า **วัดแก้ว** ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2519

บริเวณที่ตั้งวัดเป็นที่ราบลุ่ม แต่เดิมเป็นร่องสวนแวดล้อมด้วยลำคลอง ลำรางสวน และที่ดินจัดสรร อาคารเสนาสนะสำคัญได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2520 กุฏิสงฆ์ จำนวน 10 หลัง เป็นอาคารทรงไทย 2 ชั้น และศาลาการเปรียญ 2 ชั้น สร้างเมื่อ พ.ศ. 2517

## อ้างอิง

แก้วพิทักษ์เจริญธรรม
วัดปากคลองมอญ

**วัดปากคลองมอญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านคลองมอญ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ตั้งวัดมีเนื้อที่ 5 ไร่ 2 ตารางวา อาณาเขตทิศเหนือยาว 185 เมตร จรดที่ดินเอกชน ทิศตะวันออกยาว 96 เมตร จรดคลองทับยาว ทิศใต้ยาว 180 เมตร จรดคลองมอญ และทิศตะวันตกยาว 84 เมตร จรดที่ดินเอกชน ปัจจุบันพระครูสันติคุณากร (ณรงค์) ดำรงตำแหน่งเจ้าอาวาส

วัดปากคลองมอญตั้งวัดเมื่อ พ.ศ. 2528 และได้รับพระราชทานวิสุงคามสีมาเมื่อ พ.ศ. 2530

พื้นที่ที่ตั้งวัดเป็นที่ราบลุ่ม มีคลองทับยาวอยู่หน้าวัดและคลองมอญทางทิศใต้ อาคารและเสนาสนะในวัดได้แก่ อุโบสถ ศาลาการเปรียญ ศาลาอเนกประสงค์ กุฏิเจ้าอาวาส ศาลาบำเพ็ญบุญ โรงครัว หอฉัน เมรุ และซุ้มประตูวัด ปูชนียวัตถุสำคัญในวัดคือ *พระพุทธรัตนรังสี* เป็นพระประธานในอุโบสถ สร้างขึ้นเมื่อ พ.ศ. 2514 มีหน้าตักกว้าง 4.10 เมตร สูง 7 เมตร

## รายนามเจ้าอาวาส
* พระครูสถิตศิลสาร พ.ศ. 2534–2545
* พระครูสันติคุณากร (ณรงค์) พ.ศ. 2545 ถึงปัจจุบัน

## อ้างอิง

ปากคลองมอญ
วัดลาดเป้ง

**วัดลาดเป้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลาดเป้ง ตำบลนางตะเคียน อำเภอเมืองสมุทรสงคราม จังหวัดสมุทรสงคราม มีเนื้อที่ทั้งหมด 64 ไร่ 2 งาน

วัดลาดเป้งเป็นวัดโบราณ ไม่ทราบว่าผู้ใดสร้าง สันนิษฐานกันว่าสร้างในสมัยกรุงศรีอยุธยาตอนปลาย แต่แหล่งข้อมูลของกรมการศาสนาระบุว่าตั้งวัดเมื่อ พ.ศ. 2450 คงได้รับการบูรณปฏิสังขรณ์มาตั้งแต่อดีตจนถึงปัจจุบันโดยอาศัยศรัทธาของประชาชนในเขตพื้นที่และใกล้เคียง วัดได้รับพระราชทานวิสุงคามสีมาเมื่อ พ.ศ. 2502 

วัดมีโบสถ์เรือนไทยมหาอุดที่กล่าวกันว่าใหญ่ที่สุดในประเทศไทย ชั้นบนอุโบสถเป็นเสาไม้ตะเคียนทองและไม้แดง หลังคามุงกระเบื้อง ผนังเป็นไม้สักทั้งหลัง บริเวณโดยรอบมีศาลาราย 8 หลัง ด้านในประดิษฐานพระประธานปางมหาจักรพรรดิประทับนั่งขัดสมาธิ ขนานพระนามท่านว่า *พระพุทธโคดมศรีสรรเพชร (หลวงพ่อศักดิ์สิทธิ์)* ในบริเวณวัดยังมีเจดีย์เก่าแก่ 1 องค์ซึ่งสร้างมาพร้อมกับวัด วัดเปิดโอกาสให้ประชาชนอบสมุนไพรตามกระบวนการแพทย์แผนไทยโบราณ

ปูชนียวัตถุในวัดได้แก่ พระประธานในพระอุโบสถ ปูนปั้น ปางมารวิชัย พระห้ามสมุทร พระห้ามญาติ พระพุทธรูปจำลอง หลวงพ่อโสธร หลวงพ่อบ้านแหลม และหลวงพ่อวัดเขาตะเครา

## รายนามเจ้าอาวาส
* หลวงพ่อกล่ำ ไม่ปรากฏหลักฐาน 
* หลวงพ่อนวม ไม่ปรากฏหลักฐาน
* หลวงพ่อขวัญ พ.ศ. 2440–2468
* พระอาจารย์เชื่อม พ.ศ. 2468–2473
* พระอาจารย์คำ พ.ศ. 2473–2475
* พระครูถาวรสมุทรสาร (โหนดศักดิ์สิทธิ์) พ.ศ. 2475–2522
* พระครูศรีสมุทรวงศ์ (สรรเสริญ จันทร์คง) พ.ศ. 2523–2533
* พระครูปัญญาสมุทรคุณ เจ้าคณะอำเภอเมืองสมุทรสงคราม พ.ศ. 2533–2534
* พระครูพิศาลสมุทรกิจ (ไพศาล แสงทอง) วันที่ 30 เมษายน พ.ศ. 2535 ถึงปัจจุบัน

## อ้างอิง

ลาดเป้ง
วัดศรีกุเรชา

**วัดศรีกุเรชา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร ปัจจุบัน พระอนันต์ คุณงฺกโร เป็นเจ้าอาวาส

นายสวัสดิ์ ศรีกุเรชา ซึ่งเป็นชาวอินเดียโดยกำเนิด ได้อุทิศที่ดินเพื่อสร้างวัดเมื่อประมาณ พ.ศ. 2530 ต่อมาเมื่อวันที่ 14 ธันวาคม พ.ศ. 2541 ได้รับอนุญาตจากกระทรวงศึกษาธิการให้ตั้งวัดชื่อ "วัดศรีกุเรชา" เพื่อเป็นเกียรติแก่ผู้อุทิศที่ดิน ผู้ขออนุญาตให้สร้างวัดคือนายพิศานต์ สุระวิญญู

วัดนี้เมื่อแรกสร้างมีเพียงกุฏิไม้ 4 หลัง และมีศาลาการเปรียญอยู่ริมน้ำ เรียกว่าสิมหรือโบสถ์น้ำ พื้นที่ตั้งวัดเป็นที่ราบลุ่ม ปัจจุบันมีอาคารเสนาสนะเป็นอาคารไม้ชั้นเดียวและศาลาการเปรียญอีกหลัง เนื่องจากอยู่ระหว่างรวบรวมปัจจัยซื้อดินถมที่เพื่อสร้างอาคารที่มั่นคงถาวร

## อ้างอิง

ศรีกุเรชา
ช่อเชิงลดมีกาบ

150px|thumb|ช่อเชิงลดมีกาบของ ''Spathiphyllum cochlearispathum''

**ช่อเชิงลดมีกาบ** () เป็นช่อดอกแบบช่อกระจะประเภทหนึ่งที่ดอกย่อยเกิดบนแกนกลาง ช่อเชิงลดมีกาบมักมีใบประดับที่เรียกว่า กาบหุ้มช่อดอก (spathe) ล้อมรอบ ช่อดอกประเภทนี้พบได้ทั่วไปในพืชวงศ์บอน (Araceae) เช่น เผือก พลูด่าง สาวน้อยประแป้ง หน้าวัว และดอกบุกยักษ์ ซึ่งเป็นพืชใบเลี้ยงเดี่ยวที่มีดอกแยกเพศอยู่ร่วมต้น ช่อดอกวงศ์บอนมีลักษณะดอกเพศเมียอยู่ด้านล่าง ขณะที่ดอกเพศผู้อยู่ด้านบน ซึ่งหลังปล่อยละอองเรณู ยอดเกสรตัวเมียมักไม่เปิดรับการผสมเพื่อป้องกันการปฏิสนธิตนเอง ช่อเชิงลดมีกาบของพืชวงศ์บอนบางชนิดมีกลไกผลิตความร้อนจากการออกซิไดซ์ลิพิดและคาร์โบไฮเดรตในเซลล์ช่วงที่อากาศเย็น เพื่อกระตุ้นการทำงานของพาหะถ่ายเรณู และเพิ่มการขับกลิ่นดอก มีรายงานว่าภายในช่อดอกบางชนิดมีอุณหภูมิสูงถึง 30 °C ในสภาพอากาศ 10 °C มะพร้าวเป็นพืชชนิดหนึ่งที่ดอกเป็นช่อเชิงลดมีกาบที่แกนกลางดอกแยกแขนง โดยทั้งช่อดอกหุ้มด้วยกาบหุ้มช่อดอกขนาดใหญ่

ทั้งนี้คำว่า spadix มาจากคำภาษากรีกโบราณ σπᾱ́δῑξ (spā́dīx) แปลว่า "กิ่งปาล์ม"

## ระเบียงภาพ

ไฟล์:Inflorescences Spadix Kwiatostan Kolba.svg|แผนภาพช่อเชิงลดมีกาบ
ไฟล์:Zantedeschia Spadix.jpg|ดอกเพศผู้ด้านบนที่มีละอองเรณูกับดอกเพศเมียด้านล่างของ *Zantedeschia elliottiana*
ไฟล์:Cocos nucifera (Köhler) 1.jpg|มะพร้าวมีดอกแบบช่อเชิงลดมีกาบแยกแขนง


## อ้างอิง

หมวดหมู่:ดอกไม้
หมวดหมู่:สัณฐานวิทยาของพืช
วัดทองเนียม

**วัดทองเนียม** เป็นวัดราษฎร์สังกัดคณะสงฆ์ฝ่ายธรรมยุติกนิกาย และเป็นวัดสาขาของวัดสัมพันธวงศารามวรวิหาร ตั้งอยู่ในแขวงหนองแขม เขตหนองแขม กรุงเทพมหานคร วัดมีพื้นที่จำนวน 6 ไร่ 3 งาน ปัจจุบัน พระมงคลธรรมวิธาน (สำเร็จ ภูริจิตฺโต) ดำรงตำแหน่งเจ้าอาวาส

เดิมที่ดินบริเวณวัดทองเนียมเป็นพื้นที่ทำสวนและทำบ่อกุ้งมาก่อนโดยมีนายม้านและนางเหว่า ทองเนียม เป็นเจ้าของที่ดิน ทั้งสองมีความประสงค์อุทิศที่ดินเพื่อสร้างวัดและเป็นที่ปฏิบัติธรรม ในวันที่ 17 มีนาคม พ.ศ. 2535 กระทรวงศึกษาธิการได้ประกาศตั้งเป็นวัดในพระพุทธศาสนา มีชื่อว่า "วัดทองเนียม" วัดได้รับพระราชทานวิสุงคามสีมาเมื่อวันที่ 27 กุมภาพันธ์ พ.ศ. 2547 ต่อมาพื้นที่ภายในวัดไม่เพียงพอที่จะรองรับสาธุชนได้ ดังนั้นตั้งแต่ พ.ศ. 2551 ทางวัดจึงขยายพื้นที่บำเพ็ญบุญและสถานที่ปฏิบัติธรรมเพิ่มอีก 4 ไร่ และดำเนินการก่อสร้างมาตามลำดับ 

วัดเริ่มก่อสร้างศาลาการเปรียญโดยวางศิลาฤกษ์เมื่อวันที่ 2 พฤศจิกายน พ.ศ. 2552 และทำพิธียกเสาเอกเมื่อวันที่ 5 ธันวาคม ปีเดียวกัน พื้นที่โดยรวมของวัดมีความร่มรื่นจากต้นไม้

## อ้างอิง

ทองเนียม
รายชื่อสายการบินในประเทศไต้หวัน

นี่คือรายชื่อสายการบินที่ประจำอยู่ในประเทศไต้หวัน 

## สายการบินตามกำหนดการ

## สายการบินขนส่งสินค้า

หมวดหมู่:สายการบินสัญชาติไต้หวัน
โคล้กและแด็กเกอร์ (ละครชุดทางโทรทัศน์)

**โคล้กและแดกเกอร์** () หรือ ***Cloak & Dagger*** เป็นละครชุดทางโทรทัศน์สัญชาติอเมริกันที่สร้างโดย โจ โพกาสกี สำหรับช่อง Freeform โดยอิงจากตัวละครมาร์เวลคอมิกส์ ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์และซีรีส์ทางโทรทัศน์อื่น ๆ ของแฟรนไชส์ ซีรีส์เรื่องนี้ผลิตโดย ABC Signature Studios, มาร์เวลเทเลวิชันและ Wandering Rocks Productions โดยมีโพกาสกีรับหน้าที่เป็นผู้ควบคุมการแสดง

ซีรีส์เรื่องนี้นำแสดงโดย โอลิเวีย ฮอลต์ และ ออบรีย์ โจเซฟ รับบทเป็น Tandy Bowen / Dagger และ Tyrone Johnson / Cloak ซึ่งเป็นวัยรุ่นสองคนที่มีพลังเหนือธรรมชาติซึ่งร่วมทีมกัน ซีรีส์ทางโทรทัศน์ที่มีทั้งคู่ได้เริ่มการพัฒนาที่ช่อง ABC Family ในเดือนกรกฎาคม ค.ศ. 2011 ต่อมาช่องนี้เปลี่ยนชื่อเป็น Freeform ผลิต Cloak & Dagger เป็นซีรีส์ในเดือนเมษายน ค.ศ. 2016 และโพกาสกีได้เข้าร่วมในฐานะผู้ควบคุมการแสดงในเดือนสิงหาคมปีนั้น ฮอลต์และโจเซฟรับบทในเดือนมกราคม ค.ศ. 2017 ร่วมกับ กลอเรีย รูเบน, แอนเดรีย รอธ, เจ. ดี. เอเวอร์มอร์, ไมล์ส มัสเซนเดน, คาร์ล ลุนด์สเตดต์, เอมมา ลาฮานา และ เจมี เซวาลลอส นำแสดงในซีรีส์นี้ด้วย การถ่ายทำซีรีส์เกิดขึ้นในนิวออร์ลีนส์

## อ้างอิง

หมวดหมู่:จักรวาลภาพยนตร์มาร์เวล
ทีมยอดมนุษย์กู้โลก

***ทีมยอดมนุษย์กู้โลก*** () เป็นละครชุดทางโทรทัศน์สัญชาติอเมริกันที่สร้างโดย จอช สวอตซ์ และ สตีเวน ซาเวจ สำหรับบริการสตรีมมิ่งทางช่อง Hulu โดยอิงจากทีมซูเปอร์ฮีโร่ของมาร์เวลคอมิกส์ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์และซีรีส์ทางโทรทัศน์อื่น ๆ ของแฟรนไชส์ ซีรีส์เรื่องนี้ผลิตโดย ABC Signature Studios, มาร์เวลเทเลวิชันและ Fake Empire Productions โดยมีสวอตซ์และซาเวจรับหน้าที่เป็นผู้ควบคุมการแสดง

เรนซี เฟลิซ, ลิรีกา โอกาโนะ, เวอร์จิเนีย การ์ดเนอร์, อารีลา แบเรอร์, เกร็ก ซัลกิน และ แอลเลกรา อาคอสตา รับบทเป็น Runaways วัยรุ่นหกคนจากภูมิหลังที่แตกต่างกันที่รวมตัวกันต่อต้านพ่อแม่, The Pride รับบทโดย แองเจิล ปาร์คเกอร์, ไรอัน แซนด์ส, แอนนี เวิร์ชชิง, คิบ พาร์ดิว, เอเวอร์ คาราไดน์,เจมส์ มาร์สเตอร์, บริจิด แบรนนาฮ์, เควิน เวส์แมน, บริตทานี อิชิบาชิ และ เจมส์ เยกาชิ จูเลียน แมคมาฮอน แสดงในฤดูกาลที่สองในบท Jonah หลังจากที่แสดงสมทบในภาคแรก ในขณะที่ แคลริสา ธีบวกซ์ แสดงในฤดูกาลที่สามในบท Xavin หลังจากแสดงสมทบำในภาคที่สอง

## อ้างอิง

หมวดหมู่:จักรวาลภาพยนตร์มาร์เวล
ตำบลนาคา

**นาคา** เป็นตำบลในอำเภอสุขสำราญ จังหวัดระนอง เป็นที่ตั้งของเขตรักษาพันธุ์สัตว์ป่าคลองนาคา***' ซึ่งมีล่องแพชม"[[พลับพลึงธาร]]" หรือในภาษาท้องถิ่นระนองเรียกว่า "หญ้าช้อง" นั้นจัดเป็นไม้ล้มลุก และเป็นพืชถิ่นเดียวของไทย ไม่พบที่ใหนในโลก ปัจจุบันพบเหลือแค่ร้อยละ 1 เท่านั้น พบขึ้นอยู่อย่างกระจัดกระจาย จึงได้ขึ้นเป็นบัญชีพืชที่ใกล้สูญพันธุ์ของโลก ([[IUCN]] Redlist) มีพื้นที่ตำบลติดชายฝั่งอยู่ในพื้นที่ของ[[อุทยานแห่งชาติแหลมสน]]***'
thumb|275x275px|ปะการังในทะเลเขตตำบลนาคา

## ที่ตั้งและอาณาเขต
ตำบลนาคามีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลม่วงกลวงและตำบลบางหิน (อำเภอกะเปอร์)
* **ทิศตะวันออก** ติดต่อกับตำบลบางหิน (อำเภอกะเปอร์)
* **ทิศใต้** ติดต่อกับตำบลเขาพัง (อำเภอบ้านตาขุน จังหวัดสุราษฎร์ธานี) กับตำบลกำพวน (อำเภอสุขสำราญ)
* **ทิศตะวันตก** ติดต่อกับทะเลอันดามัน

## ประวัติ
ท้องที่ตำบลนาคาเดิมเป็นพื้นที่ตำบลกำพวนทั้งหมด ในวันที่ 1 มิถุนายน พ.ศ. 2490 ทางกระทรวงมหาดไทยได้แยกท้องที่หมู่ 5–7 (ในขณะนั้น) ของตำบลกำพวน มาจัดตั้งเป็นตำบลนาคา ขณะนั้นขึ้นการปกครองอยู่กับกิ่งอำเภอกะเปอร์ อำเภอเมืองระนอง และย้ายมาขึ้นกับอำเภอกะเปอร์ใน พ.ศ. 2508 ต่อมามีการจัดตั้งกิ่งอำเภอสุขสำราญขึ้นใน พ.ศ. 2535 จึงย้ายการปกครองมาขึ้นกับทางกิ่งอำเภอ และยกฐานะเป็นอำเภอใน พ.ศ. 2550ตามโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 ตำบลนาคาจึงกลายเป็นตำบลลำดับที่ 1 ของอำเภอสุขสำราญจนถึงปัจจุบัน

พื้นที่ตำบลนาคาตั้งอยู่ทางทิศเหนือของอำเภอสุขสำราญ และอยู่ทางทิศใต้ของจังหวัดระนอง ระยะทางห่างจากตัวจังหวัด 85 กิโลเมตร ห่างจากตัวอำเภอ 13 กิโลเมตร มีเนื้อที่รวมทั้งสิ้น 285.00 ตารางกิโลเมตร (178,125 ไร่) คิดเป็นเกินครึ่งหนึ่งของพื้นที่อำเภอ สภาพพื้นที่เป็นภูเขาสูงชันและป่าไม้ประมาณร้อยละ 70 และเป็นพื้นที่ราบชายฝั่งประมาณร้อยละ 30 โดยทิศตะวันตกจรดทะเลอันดามันตลอดแนว มี 2 ฤดู คือฤดูฝนและฤดูร้อน ส่วนสภาพสังคมมีโรงเรียนทั้งหมดห้าแห่ง ด้านสาธารณสุขนั้นมีโรงพยาบาลส่งเสริมสุขภาพตำบลบ้านควนไทรงามและโรงพยาบาลส่งเสริมสุขภาพตำบลบ้านนาคา

## การแบ่งเขตการปกครอง

### การปกครองส่วนภูมิภาค
ตำบลนาคาแบ่งพื้นที่การปกครองออกเป็น 8 หมู่บ้าน ได้แก่

### การปกครองส่วนท้องถิ่น
ท้องที่ตำบลนาคามีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลนาคา** ครอบคลุมพื้นที่ตำบลนาคาทั้งหมด เดิมเป็นสภาตำบลนาคาที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลนาคาใน พ.ศ. 2539

## ประชากร
พื้นที่ตำบลนาคาประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 7,565 คน แบ่งเป็นชาย 3,728 คน หญิง 3,837 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอสุขสำราญ

: 
: 
: 

 ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลนาคา

นาคา
นาคา
หมวดหมู่:อำเภอสุขสำราญ
อาร์กาดียุช สกชือปาแชก

**อาร์กาดียุช สกชือปาแชก** (; เกิดวันที่ 20 เมษายน ค.ศ. 1968 ณ ออชฟีแยญชิม – ) เป็นนักปัญจกีฬาสมัยใหม่ชาวโปแลนด์ เขาได้รับรางวัลเหรียญทองโอลิมปิกสองเหรียญที่บาร์เซโลนาในปี ค.ศ. 1992 ซึ่งสกชือปาแชกชนะการแข่งทั้งประเภทบุคคลและประเภททีม ครั้นหลังจากการแข่งที่บาร์เซโลนาเขาได้อำลาวงการ

## อ้างอิง

## แหล่งข้อมูลอื่น
* 

หมวดหมู่:นักปัญจกีฬาสมัยใหม่ชายชาวโปแลนด์